cyanic-selkie/wikianc huggingface dataset:
অ্যালিউশিয়ান দ্বীপপুঞ্জ
গোঁড়া খ্রিস্টান ঐতিহ্য
আলেউশিয়ান দ্বীপপুঞ্জে আগত প্রথম খ্রিস্টান মিশনারীদের মধ্যে দশ জন রাশিয়ান সন্ন্যাসী এবং পুরোহিতদের একটি দল ছিল, যারা ১৭৯৩ সালে এসেছিলেন। দু'বছরের মধ্যেই হারমান নামের এক সন্ন্যাসী সেই দলের একমাত্র জীবিত ব্যক্তিতে পরিণত হন। তিনি কোডিয়াক দ্বীপের নিকটবর্তী স্প্রউস দ্বীপে বসতি স্থাপন করেছিলেন এবং প্রায়শই রাশিয়ান ট্রেডিং সংস্থাগুলির বিরুদ্ধে আলিউশিয়ানদের অধিকার রক্ষা করতেন। তিনি এখন অর্থোডক্স চার্চে আলাস্কার সেন্ট হারমান হিসাবে পরিচিত। রাশিয়ান অর্থোডক্স চার্চের আরেক প্রথম দিকের খ্রিস্টান ধর্মপ্রচারক হলেন ফাদার ভেনিয়ামিনভ যিনি ১৮২৪ সালে উনালাস্কায় এসেছিলেন। ১৮৪০ সালে তাঁর নাম বিশপ ইন্নোকেন্টি ছিল এবং তিনি সেতকায় চলে আসেন। তিনি এখন অর্থোডক্স চার্চে আলাস্কার সেন্ট ইনোসেন্ট হিসাবে পরিচিত। আলিউশিয়ান দ্বীপপুঞ্জের মূল বসতিগুলি ছিল উনালাস্কা দ্বীপে। এ বসতিগুলোর মধ্যে প্রাচীনতম ছিল ইলিউলিউক (যাকে উনালাস্কাও বলা হয়), ১৭৬০-১৭৭৫ সালে যেখানে কাস্টমস হাউস এবং একটি অর্থোডক্স গির্জা স্থাপিত হয়।
মার্কিন দখল
১৮৬৭ সালে আমেরিকা রাশিয়া থেকে আলাস্কা কিনে নেয়ার পর, এ এলাকার বিকাশ ঘটে। নতুন বিল্ডিংগুলির মধ্যে একটি মেথোডিস্ট মিশন,এতিমখানা এবং মার্কিন যুক্তরাষ্ট্রের রাজস্ব কাটারগুলির একটির প্রধান সদর দফতর অন্তর্ভুক্ত ছিল, যা প্রিবিলোফ দ্বীপপুঞ্জে স্থাপিত হয়। এরপর উনালাস্কার প্রথম পাবলিক স্কুল ১৮৮৩ সালে চালু হয়। মার্কিন কংগ্রেস সমস্ত নেটিভ আমেরিকানদের আমেরিকান নাগরিকত্ব বাড়িয়ে দিয়েছিল ১৯৪৪ সালে (এবং পরবর্তীতে এই আইনটি আলাস্কার আদিবাসীদের অন্তর্ভুক্ত করার জন্যও অনুরোধ করা হয়েছিল)। ইউএনএস ব্যুরো অব ইন্ডিয়ান অ্যাফেয়ার্স দ্বারা ১৯৩৩ সালে উনালাস্কায় একটি হাসপাতালও নির্মিত হয়।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময়,আলিউশিয়ান দ্বীপপুঞ্জের একটা ছোট অংশ জাপানি বাহিনী দখল করে নিয়েছিল যারা আমেরিকান বাহিনীকে জাপানি আক্রমণ থেকে দূরে সরিয়ে দেওয়ার জন্য আটু এবং কিস্কা আক্রমণ করে। মার্কিন নৌবাহিনী, জাপানি নৌ-কোডগুলি ভেঙে ফেলায় জেনে গিয়েছিল যে এটি কেবল একটি বিবর্তন এবং দ্বীপগুলি রক্ষার জন্য এদের যথেষ্ট প্রচেষ্টা নেই। ৯০ এরও বেশি আমেরিকানকে যুদ্ধবন্দী হিসাবে জাপানে নিয়ে যাওয়া হয়েছিল। আলিউশিয়ান ও প্রিভিলোভিয়ানদের বেশিরভাগ নাগরিক (৮০০এরও বেশি) মার্কিন যুক্তরাষ্ট্রের আলাস্কার পানহান্ডলের শিবিরগুলিতে আটক হয়েছিল। আলেউশিয়ান দ্বীপপুঞ্জ অভিযানের সময় আমেরিকান বাহিনী জাপানিজ-অধিষ্ঠিত আটু আক্রমণ করে এবং জাপানিদের পরাজিত করে। আমেরিকান এবং কানাডার সেনারা পরে কিস্কায় আক্রমণ শুরু করেছিল, কিন্তু জাপানি বাহিনী ইতোমধ্যে দ্বীপগুলিতে অভিযান শেষ করে পিছিয়ে পরে। এরপর ৩ জুন, ২০০২ সালে ডাচ হারবার স্মরণ দিবস হিসাবে পালিত হয়েছিল। আলাস্কার সরকার ১৯৪২ সালে দুই দিনের জাপানি বিমান হামলায় মারা যাওয়া ৪৩ জন আমেরিকানকে সম্মান জানাতে রাষ্ট্রীয় পতাকা অর্ধ-নীম্নে নামিয়ে দেওয়ার নির্দেশ দিয়েছিলেন। আলিউশিয়ানে দ্বিতীয় বিশ্বযুদ্ধের জাতীয় ঐতিহাসিক অঞ্চলটি দর্শনার্থী কেন্দ্র হিসেবে সে মাসে চালু হয়ে যায়।
সাম্প্রতিক ঘটনাবলি
আলাস্কা নেটিভ দাবি নিষ্পত্তি কার্যক্রম ১৯৮১ সালে আইনে পরিণত হয় এবং এটি প্রথম কর্পোরেশন যেটি এর শেয়ারহোল্ডারদের লভ্যাংশ ঘোষণা এবং প্রদান করে। ১৯০৭ সালে, আলেউটিয়ান দ্বীপপুঞ্জকে ইউনেস্কোর বায়োস্পিয়ার রিজার্ভ মনোনীত করা হয়েছিল। আমেরিকা যুক্তরাষ্ট্রের ১৭ টি বায়োস্ফিয়ার রিজার্ভের মধ্যে আলেউটিয়ান দ্বীপপুঞ্জ জুন ২০১৭ সালে মার্কিন যুক্তরাষ্ট্রের সরকারের অনুরোধে প্রত্যাহার করা হয়।
অর্থনীতি
স্বল্প পাহাড়ি অঞ্চল বিশিষ্ট দ্বীপগুলিতে, এক সময় ভেড়া ও হরিণ চরানো হতো বলে মনে করা হয়। স্যান্ড পয়েন্টের কাছে দ্বীপগুলিতে বাইসন রয়েছে। সিন্থেটিক ফাইবারের প্রচলনের কারণে এখানে ভেড়া চড়ানোর প্রথা বিলুপ্ত হয়ে গেছে। ১৯৮০-এর দশকে, উনালাস্কায় কিছু লামা উত্থাপিত হয়েছিল। বর্তমান অর্থনীতি মূলত ফিশিং এবং মার্কিন সামরিক বাহিনীর উপস্থিতির উপর ভিত্তি করে। এখানকার একমাত্র ফসল আলু। শস্যাগারে ঠান্ডা থেকে সুরক্ষিত অবস্থায় মুরগি সংরক্ষণ করা হয়। আংশিক এয়ার সার্ভিস এবং একটি ফেরি পরিসেবার জন্য, আলাস্কা মেরিন হাইওয়ে আমেরিকা যুক্তরাষ্ট্রের অনেকগুলি দ্বীপের উপর দিয়ে যায়।
লক্ষ্মণ সন্দাকান
প্রারম্ভিক জীবন
১৭ বছর বয়সে ক্রিকেট খেলায় অংশ নিতে শুরু করেন। মাত্তুমাগালা করুণারত্নে বুদ্ধিস্ট কলেজে অধ্যয়ন করেন। এরপর ডি মেজনড কলেজে চলে যান।
খেলোয়াড়ী জীবন
জুলাই, ২০১৬ সালে অস্ট্রেলিয়ার বিপক্ষে টেস্ট সিরিজে অংশ নেয়ার লক্ষ্যে তাকে শ্রীলঙ্কা দলের অন্যতম সদস্যরূপে মনোনীত করা হয়। ২৬ জুলাই, ২০১৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। প্রথম ইনিংসে মিচেল মার্শকে আউট করে তিনি তার প্রথম উইকেট পান। প্রথম ইনিংসে ৪/৫৮ ও দ্বিতীয় ইনিংসে ৩/৪৯ পান। খেলায় তিনি ৭/১০৭ পান যা টেস্ট অভিষেকে কোন চায়নাম্যান বোলারের সেরা সংগ্রহ। খেলায় শ্রীলঙ্কা দল ১০৬ রানে জয় তুলে নেয় যা অস্ট্রেলিয়ার বিপক্ষে ২৭ খেলায় দ্বিতীয় ছিল।
২১ আগস্ট, ২০১৬ তারিখে একই দলের বিপক্ষে একদিনের আন্তর্জাতিকে অভিষেক হয় তার। প্রথম ওভারেই ম্যাথু ওয়েডকে কট আউটের মাধ্যমে প্রথম উইকেট পান।
জানুয়ারি, ২০১৭ সালে দক্ষিণ আফ্রিকার বিপক্ষে টি২০আই সিরিজে খেলার জন্য তাকে অন্তর্ভুক্ত করা হয়। ২২ জানুয়ারি, ২০১৭ তারিখে তার টি২০আই অভিষেক হয়। প্রথম বলেই তিনি উইকেট পান যা যে-কোন শ্রীলঙ্কানের জন্য প্রথম কৃতিত্ব প্রদর্শন।
এমিল টেওডোর কখার
এমিল টেওডোর কখার (২৫ আগস্ট ১৮৪১- ২৭ জুলাই ১৯১৭) ছিলেন একজন চিকিৎসক এবং চিকিৎসা গবেষক। তিনি  ১৯০৯ সালে থাইরয়েড গবেষণা এবং চিকিৎসা ক্ষেত্রে অবদানের জন্য চিকিৎসা এবং মেডিসিনে নোবেল পুরস্কার লাভ করেন। তার কীর্তির মধ্যে অন্যতম ছিল জীবাণুমুক্ত ভাবে শল্যচিকিৎসা এবং বৈজ্ঞানিক পদ্ধতিতে শল্যচিকিৎসা। তার অবদানের মধ্যে বিশেষভাবে উল্ল্যেখযোগ্য হলো থাইরয়েড গ্রন্থির শল্যচিকিৎসায় মৃত্যুর হার এক শতাংশের নিচে নিয়ে আসা। তিনি ছিলেন সুইস বিজ্ঞানীদের মধ্যে প্রথম নোবেলজয়ী। তার অনন্য অবদানের জন্যে তাকে তার সময়ের চিকিৎসাশাস্ত্রের একজন প্রবাদ পুরুষ হিসেবে মানা হয়
ছেলেবেলা
কখার এর বাবা জ্যাকব আলেকজান্ডার কখার (১৮১৪-১৮৯৩), ছিলেন সাত ভাই-বোনের মধ্যে ষষ্ঠ। তার বাবা স্যামুয়েল কখার পেশায় ছিলেন একজন কাঠমিস্ত্রি। তার মায়ের নাম ছিল বারবারা সাটার (১৭৭২-১৮৪৯)।
টেওডোর কখার এর মায়ের নাম ছিল মারিয়া কখার ( ১৮২০-১৯০০)। তিনি ছিলেন খুবই ধর্মপরায়ণ একজন মহিলা। তিনি মোরাভিয়ান চার্চ এর সাথে জড়িত ছিলেন। জ্যাকব আলেকজান্ডারের সাথে তার সংসারে তিনি ছিলেন পাঁচ পুত্র এবং এক কন্যার জননী।
টেওডোর কখার জন্ম নেন ২৫ আগস্ট ১৮৪১ সালে বার্নে। তার পরিবারের ধর্মীয় চিন্তার দরুন ১৬ সেপ্টেম্বর ১৮৪১ এ তাকে ব্যপ্টাইজ করা হয়।  ১৮৪৫ তিনি পরিবারের সাথে  বার্ডফে চলে আসেন  দেখতে চলে আসেন সেখানে তিনি শিক্ষা জীবন শুরু করেন । কিছুকাল পরে তার পরিবার বার্ন শহরে চলে আসে যেখানে তিনি মাধ্যমিক ও উচ্চমাধ্যমিক বিদ্যালয়ে ( জার্মান> রিয়ালস্খুল এবং লিতারাতুরজিমনেশিয়াম) গমন করেন।যেখানে তিনি তার শ্রেণিতে প্রথম স্থান অধিকার করেছিলেন।  মাধ্যমিক বিদ্যালয়ে থাকাকালীন  টেওডোর নানা বিষয়ে আগ্রহী হয়ে ওঠেন, যার মধ্যে সবচেয়ে উল্লেখযোগ্য ছিল কলা এবং ভাষাতত্ত্ব, কিন্তু তিনি শেষ পর্যন্ত চিকিৎসক হওয়াকেই জীবনের লক্ষ্য হিসেবে বেছে নেন।
লেখাপড়া
তিনি ১৮৫৮ তে সুইজারল্যান্ডের মাতুরা সার্টিফিকেট পরীক্ষায় উত্তীর্ণ হওয়ার পর বার্ন বিশ্ববিদ্যালয়ে অধ্যায়ন শুরু করেন, যেখানে অ্যান্টন বিয়েরমার এবং হারম্যান এসকান দেম অধ্যাপনা করতেন এবং সেখানে এই দুজন  অধ্যাপকই  তার মনোযোগ সবচেয়ে বেশি আকৃষ্ট করতে সক্ষম হন। তিনি একজন অধ্যাবসায়ী এবং মনোযোগী ছাত্র ছিলেন তার পরেও তিনি "শ্যুইজেরিশ্যার যোফিনজারভেরেইন" নামের সুইজারল্যান্ডের একটি ফ্যাটার্নিটি দলের সাথে জড়িয়ে পড়েন।  তিনি  তিনি মার্চ ১৮৬৫ (মতান্তরে ১৮৬৬) সালে তার ডক্টরেট ডিগ্রি লাভ করেন। তার গবেষণার বিষয় ছিল ভেরাট্রাম গাছের নির্যাস দ্বারা সংক্রামক নিউমোনিয়ার চিকিৎসা। তিনি প্রফেসর বিয়েরমারের তত্ত্বাবধানে গবেষণাটি সম্পন্ন করেন এবং তার গবেষণাটির বিধায়ক মন্তব্য ছিল " সুমা কাম ল্যদ উনামিমিতার" যার মানে দাঁড়ায় " অত্যন্ত সন্মানজনক ফলাফলের সহীত"।
বার্নে ফিরে আসার পর কখার স্থায়ী অধ্যাপনা করার জন্য তৈরি হন এবং ১২ অক্টোবর ১৮৬৭ তে তিনি শিক্ষা মন্ত্রণালয় বরাবর একটি আবেদন পত্র জমা দেন যেখানে তিনি তাকে "ভেনিয়া দোকেন্দি" পদে প্রদান করার জন্য আবেদন করেন এবং আবেদনটি গৃহীত হয়। অতঃপর তিনি সেখানে তিনি জর্জ লুকের সহকারী পদে কাজ শুরু করেন। জর্জ লুক ১৮৭২এ বার্ন ইউনিভার্সিটি ছেড়ে চলে যান স্ত্রসবোর্গ ইউনিভার্সিটি তে প্রফেসর হিসেবে যোগদানের জন্যে। তার গতায়নের পর কখার প্রফেসর পদে কাজ করার জন্য খুবই আশাবাদী ছিলেন, কিন্তু সেই সময় শুধুমাত্র জার্মান অধ্যাপকদেরকেই অধ্যাপক পদে  সুইজারল্যান্ড ইউনিভার্সিটি তে নিয়োগ দেওয়া বাধ্যতামূলক ছিল।  সেই নিয়মানুযায়ী শিক্ষা কমিটি থেকে ফ্রান্জ  কনিগকে লুকের পদে পদায়ন করার জন্য সুপারিশ করেন।  যদিও সেখানকার শিক্ষক, শিক্ষার্থী এবং অনেক চিকিৎসকগণও কখার কেই যোগ্য অধ্যাপক হিসাবে মনে করেছিলেন এবং তারা বার্ন সরকার বরাবর একটি আবেদন করেন এই আর্জিতে যাতেকরে কখার কে অধ্যাপক পদায়ন করা হয়। জেনেরাখা ভালো সে সময়ের প্রেস, পত্র-পত্রিকা  এবং বেশ কয়েকজন বিখ্যাত বিদেশি সার্জন ছিলেন টেওডোর কখারের যথেষ্ট পক্ষে  যারা কখারের সমর্থনে চিঠি পাঠান, তমধ্যে  বার্লিন বিশ্ববিদ্যালয়ের ল্যাংগ্যানবেক  এবং ভিয়েনা বিশ্ববিদ্যালয়ের বিলরথ  ছিলেন অন্যতম । জনগণের চাপের মুখে বার্নের সরকার কখারকেই লুক এর  উত্তরসূরী হিসেবে শল্যচিকিৎসার অধ্যাপক এবং  বার্ন বিশ্ববিদ্যালয় হাসপাতাল শল্যচিকিৎসাকেন্দ্র  ইন্সেলস্পিতালের  পরিচালক পদে নিয়োগ দিতে বাধ্য হয়।
ব্যক্তিগত জীবন
মায়ের মতো কখারও ছিলেন একজন ধর্মপরায়ণ ব্যক্তিত্ব এবং তিনি মোরাভিয়ান চার্চের একজন সদস্যও ছিলেন।  কখার তার সমস্ত অর্জন এবং ব্যর্থতাকে সৃষ্টিকর্তার অনুগ্রহ হিসেবে স্বীকার করতেন,  বেশিরভাগ সহকর্মিদের থেকে  আলাদা তার এই সতন্ত্র বৈশিষ্ট্য তিনি আমৃত্য ধরে রেখেছিলেন। তিনি বস্তুবাদের উত্থানকে ( বিশেষ করে বিজ্ঞানচর্চার ক্ষেত্রে) একটি ভয়ংকর শয়তানি কর্ম হিসেবে দেখতেন এবং প্রথম বিশ্বযুদ্ধ্যের লক্ষন বলে মনে করতেন।
কখার তার তিন ছেলের পড়াশোনার ব্যাপারে তদারকি করতেন এবং তাদের সাথে টেনিস খেলতেন এবং ঘোড়সওয়ারীতে যেতেন। তার বড় ছেলে আলবের্ট ( ১৮৭২-১৯৪১) তার সাথে তার শল্যচিকিৎসা কেন্দ্রে যাতায়াত করতো এবং সার্জারির একজন সহকারী অধ্যাপক হিসেবে আত্নপ্রকাশ করেন।
২৩ জুলাই ১৯১৭ এর সন্ধ্যায় কখারকে জুরুরী ভিত্তিতে খবর পাঠানো হয় একটি জুরুরী চিকিৎসার জন্যে। কখার সেখানে পৌছিয়ে চিকিৎসা সম্পন্ন করেন কিন্তু এর পর তিনি বৈজ্ঞানিক লিপি নিয়ে কাজ করতে করতে হঠাৎ শারীরিক ভাবে খারাপ বোধ করতে থাকেন এবং বিছানায় যান,  এরপরেই তিনি চেতনা হারান এবং ২৭ জুলাই ১৯১৭ তে তিনি শেষ নি:শ্বাস ত্যাগ করেন
পেশাজীবন
মাত্র ৩০ বছর বয়সে বার্ন বিশ্ববিদ্যালয়ে একজন সাধারণ অধ্যাপক হিসেবে ডাক পাওয়াটাই ছিলো পেশাজীবনে টেওডোর কখারের প্রথম বড় পদক্ষেপ। তিনি ৪৫ বছর এই বিশ্ববিদ্যালয়ে অধ্যাপনা করেন। এর মধ্যে তিনি সুপ্রসিদ্ধ বার্নের ইন্সেলস্পিতালের পুনঃনির্মাণ তত্ত্বাবধান করেন, ২৪৯ টি জ্ঞানগর্ভ এবং পাণ্ডিত্যপূর্ণ প্রবন্ধ প্রকাশ করেন, বহু চিকিৎসককে প্রশিক্ষণ প্রদান করেন এবং হাজারো রোগীকে চিকিৎসা দান করেন। তিনি ফলিত শল্যচিকিৎসা, স্নায়ুতন্ত্রের শল্যচিকিৎসা বিশেষ করে অন্তঃক্ষরা গ্রন্থি ও থাইরয়েড গ্রন্থির শল্যচিকিৎসার ক্ষেত্রে বহু অবদান রেখেছেন। তার এই অসামান্য অবদানের স্বীকৃতিস্বরূপ আরো অনেক সম্মান ও স্বীকৃতির পাশাপাশি  তাকে ১৯০৯ সালে দেহতত্ত্ব এবং চিকিৎসাশাস্ত্রে নোবেল পদকে ভূষিত করা হয়। অ্যাশারের মতে,  টেওডোর কখারের সময় শল্যচিকিৎসাক্ষেত্রের ব্যাপক উন্নতি সাধিত হয় এবং পরবর্তীতে শল্যচিকিৎসার একটি নতুন যুগের সৃষ্টি হয় যার ভিত রচনা করেছিলেন স্যার টেওডোর কখার- যদি একজন ইতিহাসবেত্তা বিংশ শতাব্দীর শুরুতে শল্যচিকিৎসার স্বরূপ কেমন ছিলো তা বর্ণনা করতে চান তার জন্যে শুধুমাত্র  কখারের "টেক্সট-বুক অফ অপারেটিভ সার্জারি" বইটির উদ্ধৃতি দেয়াই যথেষ্ট।
বোনজোর (১৯৮১) এর মতে, শল্যচিকিৎসক হিসেবে তিনটি বিষয় কখার এর জীবনের সবচেয়ে গুরুত্বপূর্ণ অবদান রেখেছিল। প্রথম বিষয়টি ছিলো সম্পূর্ণ জীবাণুরোধী পদ্ধতিতে ক্ষত পরিচর্যার পুন:পুন: উন্নয়ন সাধন যেটা সংক্রমণকে প্রতিরোধ করেছিলো এবং রোগীর মৃত্যুরোধ করেছিলো। এরিক হিন্জশের মতে দ্বিতীয় বিষয়টি ছিলো, তার রোগীদের অবেদন অবস্থার গভীর তদারকি করা যেখানে তিনি বিশেষ মুখোশ ব্যবহার করেন এবং পরবর্তীতে তিনি থাইরয়েড গ্রন্থির শল্যচিকিৎসায় স্থানিক অবেদনের (লোকাল এনেস্থিসিয়া)  ব্যবহার করেন যা কিনা রোগীদের পুরো শরীর অবেদন ( জেনারেল এনেস্থিসিয়া )  করার বিপদ কমিয়ে দিয়েছিলো বা  পুরোপুরি দূর করেছিলো। তৃতীয় বিষয় হিসেবে হিন্জশে উদ্ধৃত করেন,  শল্যচিকিৎসার ক্ষেত্রে খুবই কম রক্তপাত যা কখার অর্জন করেছিলেন।  এমনকি খুবই অল্প পরিমাণ রক্তপাতের উৎসকেও কখার ভীষণ দক্ষতার সাথে নিয়ন্ত্রণ এবং বন্ধ করতেন,  কেননা শুরুর দিকে তার ধারণা ছিলো পচনশীল রক্ত রোগীর শরীরে সংক্রমণ তৈরির ঝুঁকি সৃষ্টি করে।
প্রারম্ভিক পেশাজীবন
কখার প্রথম আন্তর্জাতিক স্বীকৃতি পান যখন স্থানচ্যুত কাঁধের অস্থিসন্ধি ঠিক করার জন্যে তার নিজস্ব পদ্ধতিটি ১৮৭০ সালে প্রকাশিত হয়। নতুন পদ্ধতিটি ছিলো আগের গতানুগতিক পদ্ধতির চাইতে অনেক কম কষ্টদায়ক এবং নিরাপদ এবং যা সম্পন্ন করতে কিনা মাত্র একজন চিকিৎসকই যথেষ্ট। কখার তার এই পদ্ধতিটি আবিষ্কার করেন তার দেহব্যবচ্ছ্যেদবিদ্যার জ্ঞান দ্বারা। একই সময়ে কখার বন্দুকের গুলির দ্বারা সৃষ্ট ক্ষত বা আঘাত সৃষ্টির ঘটনা এবং এটা কীভাবে অস্থিভঙ্গ বা হাড়ে চিড় সৃষ্টি করে তা নিয়েও গবেষণা করছিলেন। এই গবেষণালব্ধ জ্ঞান হতে একটি বক্তৃতা পেশ করা হয় ১৮৭৪ সনে যার শিরোনাম ছিলো :  " দি ভারবেসঁরোঁ (অথবা : ফারভেসঁরোঁ ) দের গেশ্চোস্যে ভম স্ট্যান্ডপাক্ত দের হিউম্যানিতেত  ( বাংলা : মানবতার দৃষ্টিকোণ হতে বন্দুকের গুলির উন্নতি ) এবং ১৮৭৫ সনে তৈরি হয় একটি পাণ্ডুলিপি- উয়েবার দি স্প্রিংভুইয়েরকুং দের মদার্নেন  ক্রিয়েগস গেভিয়ার গেসচোসে  ( বাংলা : আধুনিক যুদ্ধাস্ত্রের গুলির বিস্ফোরক প্রভাব সম্পর্কে )  তিনি এর মাধ্যমে দেখান ছোট ব্যাসের গুলিগুলো কম ক্ষতি সাধন করে এবং তিনি কম গতিসম্পন্ন গুলি ব্যবহারের সুপারিশ করেন।
ইন্সেলিপিতালের স্থানান্তর এবং প্রাগের আমন্ত্রণ
যখন কখার একজন অধ্যাপক হিসেবে আত্মপ্রকাশ করলেন, তিনি বার্ন ইন্সেলিস্পিতালের আধুনিকায়ন করতে চাইলেন । তিনি খেয়াল করলেন যে পুরোনো দালানটি আধুনিক মানের সাথে তাল মেলাতে পারছেনা এবং দালানটি এতই ছোট যে- অর্ধেক চিকিৎসাপ্রার্থীইকেই ফিরিয়ে দিতে হচ্ছিল। ১৮৭৮ এর বসন্তে তিনি সমগ্র ইউরোপজুড়ে বেশকিছু প্রতিষ্ঠান পরিদর্শন করেন হাসপাতালের জন্যে নতুনত্ব এবং অভিনবত্ব নিরীক্ষণের জন্যে এবং তা বার্নে প্রয়োগ করা যায় কিনা তা যাচাইয়ের জন্যে। তিনি তার পর্যবেক্ষণ একটি দীর্ঘ প্রতিবেদন আকারে লিখে বার্ন সরকারে নিকট পাঠান নির্দেশনার সাথে এমনকি নির্মাণশৈলীর বিবরণ সহ। ১৫ নভেম্বর ১৮৭৮ এ এক জনবক্তৃতায় তিনি জনসাধারণকে একটি নতুন দালানের জরুরি প্রয়োজনীয়তার কথা জানান। এরপরই তিনি প্রাগে টেলিফোন করেন সরকারের উপর চাপ প্রদানের জন্যে । কখার জানিয়ে দিলেন যদি এবং কেবল যদি নতুন দালানে ৭৫ শয্যার অনুমোদন দেয়া হয় অথবা পুরাতন ভবনে সুযোগ-সুবিধা বাড়ানোর জন্যে প্রয়োজনীয় অর্থ বরাদ্দ দেয়া হয় তবেই তিনি বার্নে থাকবেন, নচেৎ নয়। অবশেষে ১৮৮৪/১৮৮৫ এর শীতে নতুন ভবনের কাজ সম্পন্ন হয় এবং ইন্সেলিস্পিতালের স্থানান্তর সম্ভব হয়।
তৎকালীন সময়ে জার্মান ভাষাভাষী দেশগুলোর মধ্যে তৃতীয় বৃহত্তম বিশ্ববিদ্যালয় হাসপাতাল অবস্থিত ছিলো প্রাগে এবং এটা কখারের এর জন্য খুবই গর্বের ব্যাপার ছিল যখন তিনি  প্রাগ থেকে সেখানে অধ্যাপক হিসাবে নিযুক্ত হওয়ার জন্য টেলিফোন পেলেন, সালটা ছিলো ১৮৮০-এর বসন্ত।  অনেক সহকর্মী, বিশেষত বিদেশী সহকর্মীরা কখার কে প্রাগে অধ্যাপক হওয়ার এই নিমন্ত্রণ টি গ্রহণের জন্য তাড়া দিলেন, কিন্তু বার্নের  সহকর্মী এবং ডাক্তাররা তাকে থেকে যাওয়ার জন্য বিশেষভাবে অনুরোধ করলেন এবং কখারও তার এই প্রাগে নিমন্ত্রণ কে কাজে লাগিয়ে  বিশ্ববিদ্যালয় হাসপাতালের কিছু নির্দিষ্ট উন্নয়ন দাবি করলেন বার্ন সরকারের কাছ থেকে  এবং বার্ন সরকার তার সমস্ত দাবিই পূরণ করল এবং পরের বছর থেকেই  ইন্সেলিস্পিতালের  নতুন ভবনের কাজ শুরু করার ব্যাপারে তাকে আশ্বস্ত করলো এবং প্রয়োজনীয়  শল্যচিকিৎসার যন্ত্রপাতি এবং বই কেনার জন্য  তার আর্থিক ব্যায়ের খাত ১০০০ ফ্রাঙ্ক পর্যন্ত বর্ধিত করা হলো, অধিকন্তু  কখার এর জন্য শয্যা সংখ্যাও বাড়ানো হলো নব্য ইন্সেলিস্পিতালে ।  এ কারণেই কখার সিদ্ধান্ত নিলেন বার্নে থেকে যাওয়ার এবং বহু বার্নিজ এবং সুইজারল্যান্ডের শিক্ষার্থী এবং শিক্ষকবৃন্দ এই কারণে তার প্রতি আন্তরিক কৃতজ্ঞতা জানালেন।  তিনি উল্লেখ করেন তার বার্নে থেকে যাওয়ার অন্যতম কারণ ছিল  ছাত্র-ছাত্রীদের তার প্রতি শ্রদ্ধা এবং অকৃত্রিম ভালোবাসা। বিশ্ববিদ্যালয় শিক্ষার্থীরা  তার সন্মানে ৮ জুন ১৮৮০ সনে শিখা প্রজ্জ্বলন অনুষ্ঠানের আয়োজন করে।
জীবাণুমুক্ত শল্যচিকিৎসা বা সার্জারি
এটা কিছুটা ধোঁয়াশাপূর্ণ যে কখার সরাসরি জোসেফ লিস্টারকে চিনতেন কিনা, যিনি কিনা জীবাণুনাশক বা নির্বীজকরণ পদ্ধতির ( রাসায়নিক পদ্ধতিতে জীবাণুনাশ করা) সূচনা করেছিলেন, কিন্তু কখারের তার সাথে যোগাযোগ ছিলো। কখার একদম শুরুতেই সম্পূর্ণ জীবাণুমুক্ত পদ্ধতিতে শল্যচিকিৎসা পদ্ধতিগুলোর গুরুত্ব অনুধাবন করতে পেরেছিলেন এবং তিনি এই পদ্ধতিগুলোর সাথে তার সহকর্মীদের  একে একে পরিচয় ঘটান সেসময় এবং একে বৈপ্লবিক হিসেবে গণ্য করা হয়েছিলো। ১৮৬৮ এর একটি হাসপাতাল চিকিৎসা প্রতিবেদনে তিনি স্বল্প মৃত্যুহারের জন্যে সরাসরি "লিস্টারের জীবাণুমুক্ত ক্ষত ব্যান্ডেজ পদ্ধতি" কে কৃতিত্ব দেন এবং পরিচালক হিসেবে তিনি জীবাণুমুক্ত পদ্ধতির ব্যবহারের আবশ্যকতার উপর কড়া নির্দেশ প্রদান করতে সক্ষম হন। বনজোর ( ১৯৮১) হতে তার সহকর্মীরা রোগীর ক্ষতে সংক্রমণ ঘটে যাওয়া এবং তার প্রেক্ষিতে কখারকে ব্যাখ্যা করার শংকায় কতটা শংকিত থাকতো তার একটি বিবরণ পাওয়া যায়। কখার প্রতিটি ক্ষতের সংক্রমণ হওয়ার উৎস খুঁজে বের করা এবং সংক্রমণ হওয়ার সম্ভাব্য প্রতিটি উৎস সমূলে উৎপাটন করাকে একটি নীতি হিসেবে প্রতিষ্ঠিত করেন, এই কারণেই তিনি তার শল্যচিকিৎসার সময় দর্শনার্থীদের আগমনের উপর নিষেধাজ্ঞা জারি করেন।
তিনি জীবাণূমুক্ত পদ্ধতিতে চিকিৎসা এবং শল্যাচিকিৎসার উপর বেশ কিছু প্রকাশনাকর্ম প্রকাশ করেন।
স্নায়ুতন্ত্রের শল্যচিকিৎসায় অবদান
কখার স্নায়ুবিদ্যা এবং স্নায়ুতন্ত্রের শল্যচিকিৎসা বা সার্জারির ক্ষেত্রেও উল্ল্যেখযোগ্য অবদান রেখেছেন। এই ক্ষেত্রে তার গবেষণাগুলো ছিলো অগ্রণী ও পথপ্রদর্শক এবং যা কিনা মস্তিষ্কে আঘাত, স্নায়ুতন্ত্রের শল্যচিকিৎসা এবং আন্তঃমস্তিষ্ক চাপের বিষয়গুলোকে অন্তর্ভুক্ত করে।অধিকন্তু তিনি খিঁচুনির শল্যচিকিৎসা এবং স্নায়ুরজ্জু ও মস্তিষ্কে আঘাতের শল্যচিকিৎসার ব্যাপারে তদন্ত চালান। তিনি প্রত্যক্ষ করলেন যে কিছু ক্ষেত্রে খিঁচুনি রোগীর মস্তিষ্কে টিউমার ছিলো এবং যা কিনা শল্যচিকিৎসার মাধমে দূর করা যেতো। তিনি এই অনুসিদ্ধান্তে উপনীত হন যে খিঁচুনির উদ্ভব আন্তঃমস্তিষ্ক চাপের বৃদ্ধি এবং ধারণা করতেন সুষুম্নারস নিষ্কাশন দ্বারা খিঁচুনিরোগ দূর করা সম্ভব।
জাপানি শল্যচিকিৎসক হায়াজো ইতো ১৮৯৬ সালে বার্নে আসেন খিঁচুনির উপর পরীক্ষামূলক গবেষণার জন্য।রোগীর দেহে পরীক্ষামূলক খিঁচুনি সৃষ্টির সময় কখার আন্তঃমস্তিষ্ক চাপের উপর বিশেষভাবে আগ্রহী ছিলেন এবং ইতো জাপানে ফিরে যাওয়ার পর, তিনি ১০০ এর অধিক খিঁচুনি রোগীর শল্যচিকিৎসা সম্পন্ন করেন।
আমেরিকান শল্যচিকিৎসক হার্ভে কুশিং ১৯০০ সালের দিকে কখারের গবেষণাগারে বেশকিছু মাস সময় ব্যয় করেন মস্তিষ্কের শল্যচিকিৎসা সম্পাদন করে এবং প্রথমবারের মতো কুশিং রিফ্লেক্স বা কুশিং প্রবৃত্তি অবলোকন করেন যা কিনা রক্তচাপ এবং আন্তঃমস্তিষ্ক চাপের মধ্যে সম্পর্ক বর্ণনা করে। পরবর্তীকালে কখার আবিষ্কার  করলেন যে চাপহ্রাসকরণ খুলিচ্ছেদন শল্যচিকিৎসা ( ডিকম্প্রেসিভ ক্রেনিয়েকটমি) ছিলো আন্তঃমস্তিষ্ক চাপ হ্রাসের একটি কার্যকর পন্থা।
তার শল্যচিকিৎসার পাঠ্যবই শিরুরগেশে অপারেশনালেহরাহ তে কখার ১০৬০ পৃষ্ঠার মধ্যে ১৪১ পৃষ্ঠা উৎসর্গ করেন স্নায়ুতন্ত্রের শল্যচিকিৎসার জন্যে। যাতে মস্তিষ্ক পর্যবেক্ষণ ও পরীক্ষণ এবং মস্তিষ্কের চাপ হ্রাসের পদ্ধতিগুলো উল্লিখিত হয়েছে।
থাইরয়েড গ্রন্থির শল্যচিকিৎসায় অবদান
থাইরয়েড সার্জারি, যা প্রধানত গলগণ্ডের চিকিৎসা হিসেবে করা হতো সম্পূর্ণ থাইরয়েড গ্রন্থি কেটে ফেলার মাধ্যমে, এটি একটি অতীব বিপদজনক কৌশল ছিলো যখন কখার তার কাজ শুরু করেছিলেন। কিছু গণনানুসারে ১৮৭২ সালের দিকে থাইরয়েড গ্রন্থিছেদন শল্যচিকিৎসায় মৃত্যুর হার ছিলো ৭৫ শতাংশের এর মতো উচ্চ।নিঃসন্দেহে, এই অপারেশন বা শল্যচিকিৎসাটিকে সবচেয়ে বিপদজনক অপারেশানগুলোর মধ্যে অন্যতম ধরা হতো এবং ফ্রান্সে মেডিসিন একাডেমি কর্তৃক এই অপারেশানটিকে নিষিদ্ধ করা হয়েছিলো তদানীন্তন সময়ে। আধুনিক শল্যচিকিৎসা পদ্ধতি যেমন জীবাণুরোধী ক্ষত ব্যবস্থাপনা ও রক্তপাত হ্রাস এবং কখারের বিখ্যাত ধীরস্থির এবং সুনিপুণ কৌশলের দ্বারা তিনি এই অপারেশনের মৃত্যুহার ইতোমধ্যেই হ্রাস হওয়া ১৮ % হতে (সমসাময়িক মানদণ্ডের তুলনায়) o.৫ % শতাংশেরও কমে নিয়ে আসেন ১৯১২ সালের দিকেই। ততদিনের মধ্যে কখার ৫০০০ হাজারেরও বেশি থাইরয়েড গ্রন্থিচ্ছেদন সার্জারি সম্পন্ন করেন। কখারের কৌশলের সফলতা, বিশেষ করে টেওডোর বিলরথ যিনিও কিনা সেসময় থাইরয়েড গ্রন্থিচ্ছেদন অপারেশান করছিলেন তার সাথে তুলনা করতে যেয়ে  উইলিয়াম স্টুয়ার্ট হলস্টেড এভাবে ব্যাখ্যা করেন।
<blockquote class="templatequote">আমি বহু বছর ধরে প্রশ্নটির ব্যাপারে বিবেচনা করেছি, ভেবেছি এবং এই সিদ্ধান্তে উপনীত হয়েছি যে ব্যাখ্যাটি খুব সম্ভবত এই দুই বিখ্যাত সার্জনের চিকিৎসা কৌশলে নিহিত রয়েছে। কখার, দক্ষ এবং নিখুঁত,  অপারেশন করছেন একরকম রক্তপাতহীনভাবে, সতর্কতার সাথে পুরো থাইরয়েড গ্রন্থিটি কেটে বাদ দিয়েছেন এর আবরণী ক্যাপসুলের বাইরের খুব কম ক্ষতি সাধনের দ্বারা।  বিলরথ, খুব দ্রুততার সাথে অপারেশন করছেন এবং আমি যতটুকু মনে করতে পারি কলাসমূহ(টিস্যু) এবং রক্তপাতের দিকে কমগুরুত্ব দিয়েই, ফলে হয়তোবা আচমকাই প্যারাথাইরয়েড গ্রন্থিগুলোও কর্তন করে ফেলতে পারতেন তা নাহলেও তাদের মধ্যে রক্ত চলাচলে সমস্যা তৈরি হতে পারতো এবং থাইরয়েডের কিছু অংশ হয়তো রয়েও যেতো অপারেশনের পরেও। — উইলিয়াম স্টুয়ার্ট হলস্টেড, হলস্টেড, ডব্লিউএস। দি অপারেটিভ স্টোরি অফ গয়টার। জন হপকিন্স বিশ্ববিদ্যালয় ১৯১৯;১৯;৭১-২৫৭ -- মরিস এবং প্রমুখ এ উক্তিকৃত এবং অন্যান্যরা পরবর্তীতে আবিষ্কার করলেন যে পুরোপুরি ভাবে থাইরয়েড গ্রন্থির কর্তন বামনত্বের দিকে ঠেলে দিতে পারে ( কখার একে ক্যাকেক্সিয়া স্ট্রামিপ্রাইভা হিসেবে আখ্যায়িত করেন)  যা কিনা থাইওরয়েড হরমোনের ঘাটতির কারণে হয়ে থাকে। এই ঘটনাটি কখারকে জানান সাধারণবৃত্তিক চিকিৎসক ( জেনারেল প্র্যাকটিশনার) অগাস্ট ফেচ্শেরিন এবং পরবর্তীতে ১৮৮২ সনে জ্যাক-লুই রেভারডিন ও তার সহযোগী অগাস্তে রেভারডিন (১৮৪৮-১৯০৮) কখারকে এই ব্যাপারে অবহিত করেন। রেভারডিন কখারের সাক্ষাত পান ৭ সেপ্টেম্বর জেনেভাতে আন্তর্জাতিক পরিচ্ছন্নতা মহাসভাতে ( ইন্টারন্যাশনাল হাইজিন কংগ্রেস) এবং সম্পূর্ণ থাইরয়েড গ্রন্থিচ্ছেদনের ব্যাপারে তার শঙ্কার কথা কখারকে জানালেন। কখার তখন তার   পূর্বের ১০২ জন রোগীর মধ্যে  ৭৭ জনের সাথে যোগাযোগের চেষ্টা চালান এবং তাদের মধ্যে শারীরিক ও মানসিক ক্ষয়ের প্রমাণ পান সেই রোগীদের মধ্যে যাদের থাইরয়েড গ্রন্থি পুরোপুরি ভাবে কর্তন করা হয়েছিলো। ভাগ্যের নির্মম পরিহাসে কখারের সূক্ষ্ম এবং সুনিপুণ সার্জারি যা কখারকে থাইরয়েড গ্রন্থি প্রায় পুরোপুরি কর্তনে সহায়তা করেছিলো এবং রোগীদের বামনত্বের মতো পার্শ্বপ্রতিক্রিয়ার দিকে ঠেলে দিয়েছিলো।
কখার এই সিদ্ধান্তে উপনীত হলেন যে পুরোপুরি ভাবে থাইরয়েড কেটে বাদ দেয়া ( যেহেতু সেসময় এটা সচরাচরই করা হতো কেননা তখনো থাইরয়েড গ্রন্থির কাজ আসলে কি তা পরিষ্কার ছিলোনা) সমীচীন নয় এবং এর পরামর্শ দেয়াও সমীচীন নয়।, তার এই আবিষ্কার তিনি জনসম্মুখে উন্মুক্ত করেন ৪ এপ্রিল ১৮৮৩ সালে জার্মান শল্যচিকিৎসা সমাজে দেয়া এক ভাষণে এবং তা প্রকাশ করেন ১৮৮৩ সালে নিম্নোক্ত শিরোনামে " উয়েবার কফ এক্সটিয়ারপাতশিওন আন্দ ইরা ফল্গেন" ( বাংলা : থাইরয়েডগ্রন্থি কর্তন এবং এর  পরিণতি প্রসঙ্গে) ।  রেভারডিন ইতিমধ্যেই তার আবিষ্কার জনসম্মুখে নিয়ে আসেন ১৩ সেপ্টেম্বর ১৮৮২ তে এবং পরবর্তীতে আরো প্রবন্ধ প্রকাশ করেন এই বিষয়ে, তৎসত্ত্বেও  কখার কখনোই এই আবিষ্কারে রেভারডিনের পূর্ববর্তিতা বা অগ্রাধিকারের স্বীকৃতি দেননি। সেসময়ে কখারের বক্তৃতার প্রতিক্রিয়া ছিলো মিশ্র, কতিপয় ব্যক্তিবর্গ বোঝাতে চাইলেন যে গলগণ্ড এবং বামনত্ব একই রোগের আলাদা দুটি ধাপ এবং যে রোগপ্রকৃতিসমূহের ব্যাপারে কখার বক্তব্য দিয়েছিলেন সেখানে থাইরয়েড গ্রন্থিচ্ছেদন করা হোক বা না হোক বামনত্ব অবধারিতভাবে হতোই। অবশ্য শেষ পর্যন্ত এই পর্যবেক্ষণসমূহ  থাইরয়েড গ্রন্থির স্বাভাবিক ক্রিয়া সম্পর্কে বুঝতে সাহায্য করে এবং প্রারম্ভিক একটা ইঙ্গিত দিয়েছিলো থাইরয়েড এবং জন্মগত বামনত্বের মধ্যকার সম্পর্কের। এই আবিষ্কারগুলোই পরিশেষে থাইরয়েড হরমোন প্রতিস্থাপন চিকিৎসাকে সক্রিয় করে বেশ কিছু থাইরয়েড সংক্রান্ত রোগ-ব্যাধির জন্যে।
বিজ্ঞানে আরো অবদান
কখার থাইরয়েডগ্রন্থি ছাড়াও বেশকিছু বিষয়ে কর্ম প্রকাশ করেন, যারমধ্যে রয়েছে রক্ততঞ্চন,জীবাণুমুক্ত পদ্ধতিতে চিকিৎসা, শল্যচিকিৎসা সংক্রান্ত সংক্রামক রোগ, বন্দুকের গুলির দ্বারা সৃষ্ট ক্ষতের উপর,তীব্র আকস্মিক হাড়ের প্রদাহ, প্যাঁচ লেগে রক্তসংবহনে বাধাসৃষ্টি হওয়া অন্ত্রবৃদ্ধি বা হার্নিয়া ( স্ট্র্যাংগুলেটেড হার্নিয়া) রোগের ব্যাপারে তত্ত্ব সৃষ্টি এবং উদরের শল্যচিকিৎসা। তিনি নোবেল পুরস্কার হতে যে অর্থ পেয়েছিলেন তা তাকে বার্নে কখার ইন্সটিটিউট প্রতিষ্ঠা করতে সহায়তা করে। বেশ কিছু চিকিৎসা সরঞ্জাম ( যেমন কখারের খুলির পরিমাপক যন্ত্র বা কখার ক্রেনিওমিটার) শল্যচিকিতসার কৌশল (উদাহরণ সরূপ কখারের কৌশল এবং কখারের ছেদন কৌশল) তার নামানুসারে নামকরণ করা হয়েছে, যেমনটি করা হয়েছে কখার-ডেব্রে-সেমেলেইন সিনড্রোম বা লক্ষণের নামকরণের ক্ষেত্রেও। কখার ম্যান্যুভার বা কখারের কৌশল এখনো অস্থিচিকিৎসার ক্ষেত্রে সর্বোচ্চ মানসম্পন্ন কৌশল হিসেবে অনুসরণ করা হচ্ছে। কখারকে ১৮৮২ সনে কখারের ধারকবন্ধনী বা কখারস ক্ল্যাম্প আবিষ্কারের জন্যেও কৃতিত্ত দেয়া হয় যা তিনি অপারেশন চলাকালীন রক্তপাত প্রতিহত করার জন্যে ব্যবহার করতেন। তার প্রধানকর্মের মধ্যে অন্যতম শিরুগেশে অপারেশনাল ছয় সংস্করণে প্রকাশিত হয় এবং অনেক ভাষায় অনূদিত হয়েছে।
উত্তরাধিকার/অবদান
কখার একজন প্রসিদ্ধ এবং আদরণীয় শিক্ষকও ছিলেন। তার প্রায় ১০০ সেমিস্টার বা শিক্ষাপর্যায় কালে তিনি বার্ন বিশ্ববিদ্যালয়ের প্রায় ১০ ০০০ শিক্ষার্থীকে তার জ্ঞান শিক্ষা দেন।  তিনি তার ছাত্র ছাত্রীদেরকে উদ্বুদ্ধ করতে সমর্থ হয়েছিলেন এবং তাদেরকে পরিষ্কারভাবে এবং যুক্তিসহকারে চিন্তা করতে শিখিয়েছিলেন। সুনির্দিষ্টভাবে,  কখার একটি রাশিয়ান-ইহুদি প্রজন্মকে শিক্ষাদান করেছিলেন যারা রাশিয়াতে শিক্ষাগ্রহণ করতে পারেনি। রাশিয়ার সাথে তার এই সংযোগই রাশিয়ান ভৌগোলিক সমাজকে তার নামে একটি আগ্নেয়গিরির নাম করন করতে পরিচালিত করে। ( মাঞ্চুরিয়ার উজুন-চলডঙ্গি এলাকায়)।
তার বহু স্থানীয় এবং আন্তর্জাতিক ছাত্রদের মধ্যে ছিলেন কার্ল এরেন্ড (বার্ন), অস্কার বার্নহার্ড ( সেন্ট মরিটজ),  আন্দ্রে ক্রট্টি ( ওহাইও), গুস্তাভ দারদেল ( বার্ন),  কার্ল গারি ( বন),  গট্টিলেব এবং ম্যাক্স ফিউরার ( সেন্ট গ্যালেন),  এন্টন ফনিও ( ল্যাংগনাউ), ওয়াল্টার গ্রবলি ( আর্বন),  কার্ল কফম্যান ( জুরিখ),  আলবার্ট কখার ( বার্ন), জোসেফ কপ ( ল্যুজার্ন), আর্নেস্ট কামার ( জেনেভা),  জ্যাকব লপার ( ইন্টারলাকেন),  আলবার্ট লুথি (থুন), হারম্যান ম্যাটি  ( বার্ন), চার্লস পেটাভেল ( নিউয়েনবার্গ), পল ফেলার ( অল্টেন), ফ্রিটয ডি ক্যুইয়েরভাইন ( লা চক্স ডি ফন্ডস/ বেসেল/ বার্ন),  অগাস্ট রিকলি ( ল্যাংগেনথাল)আর্নেস্ট রাইবেন ( ইন্টারলাকেন), অগাস্ট রোলিয়ের ( লেসিন),  সিজার রু ( লসেন),  কার্ল স্খুলার ( ররস্কাখ),  ফ্রিটজ স্টেইনম্যান ( বার্ন), আলবার্ট ফগেল/ভগেল (ল্যুজার্ন),  হ্যান্স ওয়াইল্ডবোলয ( বের্ন) এর সাথে আমেরিকান স্নায়ু-শল্যচিকিৎসক হার্ভে কুশিং।  তার অন্যান্য উল্ল্যেখযোগ্য ছাত্রের মধ্যে আছেন হায়াজো ইতো ( ১৮৬৫-১৯২৯) এবং এস. বেরেজোউস্কি যা কিনা তার চিকিৎসা কৌশলকে তাদের নিজস্ব দেশে ছড়িয়ে দিয়েছিলো ( জাপান এবং রাশিয়া) ।
কখারের নামখানি বেঁচে আছে টেওডোর কখার ইন্সটিটিউট, কখারগেস এবং বার্নের কখার পার্কের সাথে। ইন্সেলস্পিতালে, কখারের একটি আবক্ষ ভাস্কর্য রয়েছে, যা ১৯২৭ সনে তৈরি করেছেন কার্ল হ্যানি। কখার পার্কে আরো একটি আবক্ষ মূর্তি রয়েছে,  যা তৈরি করেছেন ম্যাক্স ফুটার। ১৯৫০ এ, সুইস ঐতিহাসিক এডগার বনজোর ( ১৮৯৮-১৯৯১) যিনি কিনা ডোরা কখারের সাথে বিবাহ বন্ধনে আবদ্ধ ছিলেন,  একটি ১৩৬ পৃষ্ঠা বিশিষ্ট  প্রকরণ প্রবন্ধ লেখেন কখারের জীবন নিয়ে, যা কিনা ১৯৮১ সনে আবারো পরিবর্ধিত হয়।
তার সম্মানে নামকরণ
কখারের চন্দ্র আগ্নেরগিরিমুখ বা চাঁদের একটি আগ্নেয়গিরিমুখের নাম তার স্মরণে নামকরণ করা হয়েছে। কখারের নামে একটি গ্রহাণুর (২০৮৭) নামকরণ করা হয়েছে।
কর্ম
জীবদ্দশায়, কখার ২৪৯ টি নিবন্ধ এবং বই প্রকাশ করেন এবং প্রায় ১৩০-এরও বেশি ডক্টরেট ডিগ্রিপ্রার্থীর তত্ত্বাবধান করেন। নিম্নে তার সবচেয়ে গুরুত্বপূর্ণ কর্মসমূহের একটি অসম্পূর্ণ তালিকা দেয়া হলো:
এয়ার ইন্ডিয়া ওয়ান
এয়ার ইন্ডিয়া ওয়ান (এআই-১ বা এআইসি১০০১ হিসাবেও পরিচিত) হল ভারতের রাষ্ট্রপতি বা প্রধানমন্ত্রীকে বহনকারী যে কোনও বিমানের কল সাইন। এয়ার ইন্ডিয়া হল ভারতের জাতীয় বিমান সংস্থা। বিমানটি ভারতীয় বিমানবাহিনী (আইএএফ) দ্বারা ভিভিআইপি উড়ান হিসাবে পরিচালিত হয়। নতুন দিল্লির ইন্দিরা গান্ধী আন্তর্জাতিক বিমানবন্দর (পূর্বে পালাম বিমানবাহিনী ঘাঁটি) ভিত্তিক আইএএফের বিমান সদর যোগাযোগ স্কোয়াড্রন এই বিমান পরিচালনার দায়িত্বে রয়েছে। নতুন বোয়িং ৭৭৭-৩০০ইআর বিমানগুলি ২০২০ সালে চালু করা হয় এবং ২০২১ সালের মধ্যে এর কার্যক্রম শুরু হবে।
বর্তমান বহর
এয়ার ইন্ডিয়ার মালিকানাধীন এবং আন্তর্জাতিক রাষ্ট্রীয় সফরে ব্যবহৃত বোয়িং ৭৪৭-৪০০ ছাড়াও, আইএএফের বর্তমানে চারটি ১৪ আসনের এমব্রায়ার ১৩৫, চারটি ২০ আসনের এমব্রায়ার ১৪৫ এবং তিনটি কাস্টমাইজ ৪৬ আসনের বোয়িং বিজনেস জেটস (বিবিজে) রয়েছে, যার ভিআইপি কেবিন রয়েছে এবং ভিআইপি চলাচলের জন্য ব্যবহৃত হয়। এর মধ্যে বোয়িং ৭৪৭ বিদেশি সফরকালে প্রধানমন্ত্রী, রাষ্ট্রপতি বা সহ-রাষ্ট্রপতি দ্বারা ব্যবহৃত হয়।
জেদ্দার যুদ্ধ (দ্ব্যর্থতা নিরসন)
জেদ্দার যুদ্ধ বিষয়ে নিম্নোক্ত নিবন্ধগুলো রয়েছে:
ধোয়ী
কবিন্দ ধোয়ী (আনু ১১১৯-আনু ১২০৫) দ্বাদশ শতকের সংস্কৃত ভাষার বাঙালি কবিদের মধ্যে অন্যতম। তিনি লক্ষ্মণ সেনের রাজসভায় পঞ্চরত্নের একজন গুরুত্বপূর্ণ সদস্য। তিনি মুলত সংস্কৃত ভাষায় কাব্য রচনা করতেন। লক্ষ্মণ সেনের পঞ্চরত্নের মধ্যে বাকি চারজন হলেন জয়দেব, শরণ, উমাপতিধর ও গোবর্ধন আচার্য। এছাড়াও লক্ষ্মণ সেনের রাজ সভায় শূলপাণি, হুলায়ুদ, পশুপতি এবং লক্ষ্মণ সেনের সেনাপতি পুত্র শ্রীধর রাজসভায় সমাদৃত ছিলেন। পশ্চিমবঙ্গের নদিয়া জেলার নবদ্বীপ শহরে তিনি জন্মগ্রহণ করেন। বিভিন্ন রচনায় বিভিন্ন ব্যক্তি তাকে বিভিন্ন জন ব্রাহ্মণ, বৈদ্য এবং তন্তুবায় সম্প্রদায়ভুক্ত বলে উল্লেখ করেছেন। তিনি কাশ্যপ গোত্রের পালাধী গ্রামীণ ছিলেন।
পবনদূত
তার একটিমাত্র কাব্যগ্রন্থ পবনদূত আবিষ্কৃত হয়েছে। লক্ষ্মণসেন দিগ্বিজয় উপলক্ষে দক্ষিণদেশে মালয় পর্বতের কাছে গেলে কুবলয়বতী নামে এক গন্ধর্বকন্যা তার প্রেমে আসক্ত হয় এবং সে পবন অর্থাৎ বায়ুকে দূত করে তার কাছে প্রেরণ করে। তাই এই কাব্য়গ্রন্থের নাম পবনদূত। এটাই পবনদূত কাব্যের মূল বিষয়বস্ত্ত। কাব্যটি বাঙালি কবিদের রচিত সংস্কৃত দূতকাব্যসমূহের মধ্যে প্রাচীনতম। এই কাব্যটি মন্দাক্রান্তা ছন্দে ১০৪টি শ্লোকে রচিত। এই কাব্যের শেষভাগের একটি শ্লোকে (১০১) গৌড়েন্দ্র লক্ষ্মণসেনকে কবি তার পৃষ্ঠপোষক হিসেবে উল্লেখ করেছেন। কাব্যটিতে কুবলয়বতী ও লক্ষ্মনসেনের প্রেমলীলা ছাড়াও  গৌড়সহ ভারতের অন্যান্য কিছু স্থান ও নদনদীর বর্ণনা আছে।
কাব্যটি থেকে তৎকালীন বাংলা অর্থাৎ গৌড়দেশের রাজধানী বিজয়পুরের চমৎকার বর্ণনা আছে। আরও জানা যায় যে, দিগ্বিজয়কালে লক্ষ্মণসেন দক্ষিণদেশীয় রাজাদের পরাজিত করেন এবং তার সময়ে বিজয়পুর যে গৌড়ের রাজধানী ছিল সেই কথাও জানা যায় এই কাব্য়গ্রন্থ থেকে। পবনদূতের ৩৮ তম শ্লোক থেকে জানা যায় তৎকালীন সময়ে বাংলায় সুপারি গাছের প্রাচুর্য ছিল। এছাড়া তৎকালীন সময়ের দক্ষিণভারত ও উত্তর ভারতের কিছু ভৌগোলিক তথ্যও এ  কাব্য থেকে পাওয়া যায়। পবনের গতিপথের বর্ণনা প্রসঙ্গে কবি পান্ড্যদেশ, উরগপুর, সেতুবন্ধ, কাঞ্চীপুর, চোল, কেরল, অন্ধ্র, কলিঙ্গ, সুহ্ম প্রভৃতি স্থান; তাম্রপর্ণী, সুবলা, কাবেরী, গোদাবরী, রেবা, নর্মদা, গঙ্গা, যমুনা প্রভৃতি নদী এবং ভিল ও শবরজাতির নাম উল্লেখ করেছেন।
সমালোচনা
কাব্য় সমালোচকরা কাব্য রচনায় কালিদাসের মেঘদূত কাব্যের প্রভাব আছে বলে মনে করেন। তবে মেঘদূতের মতো এতে পর্ববিভাগ নেই। কালিদাসের মেঘদূতে যেমন যক্ষ মেঘকে দূত করেছিলেন তেমন এখানে পবনকে দূত করা হয়েছে। মেঘদূতের বর্ণনা পড়লে বোঝা যায় কালিদাস রাম গিরি থেকে কৈলাস পর্যন্ত নিজে চোখে দেখে বর্ণনা দিয়েছেন কিন্তু সেই বর্ণনা পবনদূতে নেই।   পবনদূতের ভাষা প্রাঞ্জল ও সরস। ধোয়ীর কবিপ্রতিভার স্বীকৃতিস্বরূপ জয়দেব তাকে কবিক্ষ্মাপতি (কবিদের রাজা) এবং 'শ্রুতিধর উপাধিতে ভূষিত করেন। ঐতিহাসিক বিষয় নিয়ে দূতকাব্য রচনায় এই কাব্যের দৃষ্টান্ত বিরল। সেই হিসেবে সংস্কৃত দূতকাব্যের ইতিহাসে পবনদূত এক বিশেষ স্থানের অধিকারী।
অন্যান্য কাব্যকীর্তি
তবে পবনদূত ছাড়াও সদুক্তিকর্ণামৃত, সুভাষিতমুক্তাবলী, শার্ঙ্গধরপদ্ধতি প্রভৃতি কোষকাব্যে তার প্রকীর্ণ কবিতা পাওয়া যায়।
নৃপেন্দ্র নারায়ণ সরকারি উচ্চ বিদ্যালয়
নৃপেন্দ্র নারায়ণ সরকারি উচ্চ বিদ্যালয় ( সংক্ষেপে: এনএন উচ্চ বিদ্যালয়) নামে পরিচিত। পঞ্চগড় জেলার দেবীগঞ্জে ১৯০৬ সালে প্রতিষ্ঠিত হয় এই বিদ্যালয়।
প্রতিষ্ঠা ও বর্তমান অবস্থা
১৯০৬ খ্রিস্টাব্দে প্রতিষ্ঠিত বিদ্যালয়টি প্রতিষ্ঠা লগ্নে এনএন উচ্চ বিদ্যালয় নামে পরিচয় বহন করে। এই বিদ্যালয়টি প্রতিষ্ঠা করেন মহারাজা নৃপেন্দ্র নারায়ন। ওই সময় স্কুলটির নামকরণ করেন, "নৃপেন্দ্রনারায়ণ ইংলিশ স্কুল" পর্যায়ক্রমে সময়ের সাথে সামঞ্জস্য রেখে বিদ্যালয়টির নাম পরিবর্তন হয়ে নৃপেন্দ্র নারায়ন সরকারি উচ্চ বিদ্যালয় সংক্ষেপে এন এন সরকারি উচ্চ বিদ্যালয় নামে পরিচয় বহন করছে। তৎকালীন আসাম, জলপাইগুড়ি, কুচবিহার, রংপুরসহ বিভিন্ন অঞ্চলের জনগোষ্ঠী এই প্রতিষ্ঠান থেকে শিক্ষা অর্জন করেছেন। ২৫ একর জমির উপর প্রতিষ্ঠিত বিদ্যালয়টিতে অসংখ্য জ্ঞানী-গুণী, প্রথিতযশারা পড়াশুনা করেছেন। ২৬টি কক্ষ নিয়ে গঠিত একাডেমিক ভবন, রয়েছে বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো। বিদ্যালয়টি মনোরম দৃষ্টিনন্দন এলাকায় অবস্থান করছে। বিদ্যালয়টিতে খেলাধুলার পাশাপাশি ক্রীড়া ও সাংস্কৃতিক বিনোদন সমানতালে হয়ে থাকে।
বিদ্যালয়টি ২৬ কক্ষের একাডেমিক ভবন, বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো নিয়ে গঠিত।
আলোকচিত্র
thumb|পায়রা।
thumb|বিদ্যালয়ের প্রধান ফটক।
কলেজ
থাম্ব|আয়ারল্যান্ডের ডাবলিনের ক্যাসেলেকনক কলেজের একটি দৃশ্য মহাবিদ্যালয় বা কলেজ হল উচ্চ বিদ্যালয় এবং বিশ্ববিদ্যালয়ের মাঝামাঝি এমন শিক্ষা প্রতিষ্ঠান, যেখানে প্রাপ্ত বয়স্কদের শিক্ষা দেওয়া হয়। তবে মহাবিদ্যালয় বা কলেজ শব্দটি আরও উচ্চস্তরের শিক্ষা প্রতিষ্ঠানেও ব্যবহৃত হয় যেমন টেকনিক্যাল কলেজ বা কারিগরি মহাবিদ্যালয়। এছাড়া আরেক ধরনের কলেজ রয়েছে যেখানে শিক্ষার্থীগণ মাধ্যমিক স্তর থেকে 'এ' লেভেল (A level) পর্যন্ত শিক্ষাগ্রহণের সুযোগ পায়।
জেদ্দার যুদ্ধ (১৯২৫)
জেদ্দার যুদ্ধ বা জেদ্দা অবরোধ ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান।
তথ্য
১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন।
আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়।
এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন।
জেমস ক্যালাহান
জেমস ক্যালাহান (James Callaghan) (মার্চ ২৭, ১৯১২ – মার্চ ২৬, ২০০৫) ১৯৭৬ থেকে ১৯৭৯ সাল পর্যন্ত যুক্তরাজ্যের প্রধানমন্ত্রী ছিলেন। তিনি লেবার পার্টির প্রাক্তন নেতা ছিলেন।
৭৪ নং ওয়ার্ড, কলকাতা পৌরসংস্থা
ওয়ার্ড নং ৭৪, কলকাতা পৌরসংস্থা ভারতের রাজ্য পশ্চিমবঙ্গ এ কলকাতা পৌরসংস্থার বরো নং ৯ এর একটি প্রশাসনিক বিভাগ। এটি  দক্ষিণ কলকাতার আলিপুর ও তার আশপাশের অংশগুলি আচ্ছাদন করে।
ভূগোল
৭৪ নং ওয়ার্ডের উত্তরে টালির নালা (আদি গঙ্গা) সীমাবদ্ধ; পূর্ব দিকে টালির নালা (আদি গঙ্গা), গোপাল নগর রোড এবং আলিপুর রোড; দক্ষিণে জাজেস কোর্ট রোড, চেতলা হাট রোড এবং পূর্ব রেললাইন দিয়ে; এবং পশ্চিমে ডায়মন্ড হারবার রোড এবং খিদিরপুর ব্রিজ অ্যাপ্রোচ রোড।
ওয়ার্ডটি কলকাতা পুলিশের আলিপুর এবং ওয়াটগঞ্জ থানা পরিবেশন করে।
ওয়াটগঞ্জ মহিলা থানা, ১৬ এ অবস্থিত, ওয়াটগঞ্জ স্ট্রিট, কলকাতা-৭০০০২৩ এ অবস্থিত  পোর্ট বিভাগ অর্থাত এর অধিক্ষেত্রে অধীনে সমস্ত পুলিশ জেলার জুড়ে উত্তর বন্দর, দক্ষিণ বন্দর, ওয়াটগুঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
নির্বাচনের উপাত্ত
ওয়ার্ডটি একটি সিটি পৌর কর্পোরেশন কাউন্সিল নির্বাচনী অঞ্চল গঠন করে এবং এটি ভবানীপুরের একটি অংশ (বিধানসভা কেন্দ্র) ।
নিরাপদ হাত চ্যালেঞ্জ
নিরাপদ হাত চ্যালেঞ্জ হলো কোভিড-১৯ মহামারীর পরিপ্রেক্ষিতে বিশ্ব স্বাস্থ্য সংস্থা (ডব্লিউএইচও) দ্বারা চালু করা একটি প্রচারাভিযান। এটি ২০২০ সালের ১৩ই মার্চ বিশ্ব স্বাস্থ্য সংস্থার পরিচালক তেদ্রোস আধানম ঘেব্রেইসাস চালু করেন। অভিযানটি প্রত্যেককে নিজেদের নিরাপদ রাখতে এবং রোগের সংক্রমণ রোধ করতে নিয়মিত ৪০ সেকেন্ডের জন্য তাদের হাত ধোয়ার আহ্বান জানায়। নিরাপদ হাত চ্যালেঞ্জে অংশগ্রহণের জন্য ডব্লিউএইচও বিশ্বব্যাপী খ্যাতিমান ব্যক্তিদের আহ্বান জানায়।
প্রতিক্রিয়া
এটি চালু হওয়ার ৪৮ ঘন্টার মধ্যে, 'নিরাপদ হাত চ্যালেঞ্জ' টিকটক হ্যাশট্যাগ হিসেবে প্রায় অর্ধ বিলিয়ন বার ব্যবহার করা হয়। পুসিক্যাট ডলস, বিলি পোর্টার, দীপিকা পাড়ুকোন এবং শচীন তেন্ডুলকর নিরাপদ হাত চ্যালেঞ্জের অংশ হিসেবে হাতের স্বাস্থ্যবিধি প্রচার করার ভিডিওগুলো শেয়ার করেন।
আরও দেখুন
পিক ফর ব্রিটেন
দিনাজপুর কমিউটার
দিনাজপুর কমিউটার (ট্রেন নং ৬১−৬২) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি লালমনিরহাটের লালমনিরহাট রেলওয়ে স্টেশন থেকে দিনাজপুরের বিরল রেলওয়ে স্টেশন পর্যন্ত চলাচল করে।
লালমনিরহাট−বিরল রুটে যাত্রীবাহী ট্রেনের মধ্যে একমাত্র এই ট্রেনই চলাচল করে। ট্রেনটি লালমনিরহাট রেল বিভাগের আওতাধীন।
রোলিং স্টক
এটি বুড়িমারী কমিউটারের সাথে রেক শেয়ার করে চলে। ৬২ ডাউন দিনাজপুর কমিউটার লালমনিরহাট পৌঁছলে তা ৭১−৭২ বুড়িমারী কমিউটার হয়ে লালমনিরহাট−বুড়িমারী−লালমনিরহাট রুটে চলাচল করে। পরে তা লালমনিরহাট পৌঁছলে আবার ৬১ আপ দিনাজপুর কমিউটার হয়ে বিরল পর্যন্ত চলাচল করে।
একেতেরিনা স্মিরনোভা
একেতেরিনা আলেকজান্দ্রোভনা স্মিরনোভা (Екатерина Александровна Смирнова; জন্ম ৮ সেপ্টেম্বর ১৯৮৮) রাশিয়ার একজন মহিলা স্প্রিন্টার। তিনি বেইজিং, চীনে ২০১৫ বিশ্ব অ্যাথলেটিকস চ্যাম্পিয়নশিপে মহিলাদের ২০০ মিটারে প্রতিদ্বন্দ্বিতা করেছিলেন।
তিনি অলিম্পিক গেমসের অংশগ্রহণকারী, রুশ স্প্রিন্টার রোমান স্মিরনভকে বিয়ে করেছেন।
তথ্যসূত্র
<references group="" responsive="1">
কাউয়া (দ্ব্যর্থতা নিরসন)
এই পাতাটি কাউয়া বিষয়ে দ্ব্যর্থতা নিরসন পাতাঃ
নীলদর্পণ
ইতিহাস
স্বাদেশিকতা, নীল বিদ্রোহ ও সমসাময়িক বাংলার সমাজব্যবস্থার সঙ্গে এই নাটকের যোগাযোগ অত্যন্ত গভীর। এই নাটকটি তিনি রচনা করেছিলেন নীলকর-বিষধর-দংশন-কাতর-প্রজানিকর-ক্ষেমঙ্করেণ-কেনচিৎ-পথিক ছদ্মনামে। যদিও এই নাটকই তাকে খ্যাতি ও সম্মানের চূড়ান্ত শীর্ষে উন্নীত করে। অসিতকুমার বন্দ্যোপাধ্যায়ের ভাষায়, নীলদর্পণ নাটক প্রকাশিত হলে এবং এর ইংরেজি অনুবাদ প্রচারিত হলে একদিনেই এ নাটক বাঙালিমহলে যতটা প্রশংসিত হয়েছিল, শ্বেতাঙ্গমহলে ঠিক ততটাই ঘৃণিত হয়েছিল। এই নাটক অবলম্বন করে বাঙালির স্বদেশপ্রেম ও জাতীয়তাবাদের সূচনা, এই নাটক সম্বন্ধে শিক্ষিত মধ্যবিত্ত সম্প্রদায় ও রায়তদের মধ্যে মৈত্রীবন্ধন স্থাপিত হয়, এর মধ্যে দিয়েই শ্বেতাঙ্গ নীলকরদের বর্বর চরিত্র উদ্ঘাটিত হয়।” মনে করা হয়ে থাকে, নীলদর্পণ নাটকের ইংরেজি অনুবাদ করেন মাইকেল মধুসূদন দত্ত। তবে আধুনিক গবেষকগণ এই বিষয়ে একমত নন। এই অনুবাদ Nil Durpan, or The Indigo Planting Mirror নামে প্রকাশ করেছিলেন রেভারেন্ড জেমস লঙ। এই অনুবাদ প্রকাশিত হবার সঙ্গে সঙ্গে দেশে উত্তেজনার সৃষ্টি হয় এবং জেমস লঙের জরিমানা ও কারাদণ্ড হয়। জরিমানার টাকা আদালতেই দিয়ে দেন কালীপ্রসন্ন সিংহ। প্রসঙ্গত উল্লেখ্য, এটিই প্রথম বাংলা নাটক যা ইংরেজিতে অনূদিত হয়। নীলদর্পণ নাটকের মূল উপজীব্য বিষয় হল বাঙালি কৃষক ও ভদ্রলোক শ্রেণীর প্রতি নীলকর সাহেবদের অকথ্য অত্যাচারের কাহিনী। কীভাবে সম্পন্ন কৃষক গোলকচন্দ্রের পরিবার নীলকর অত্যাচারে ধ্বংস হয়ে গেল এবং সাধুচরণের কন্যা ক্ষেত্রমণির মৃত্যু হল, তার এক মর্মস্পর্শী চিত্র অঙ্কিত হয়েছে এই নাটকে। তোরাপ চরিত্রটি এই নাটকের অত্যন্ত শক্তিশালী এক চরিত্র; বাংলা সাহিত্যে এর তুলনা খুব কমই আছে। এই নাটকের অন্যতম বৈশিষ্ট্য আঞ্চলিক ভাষার সাবলীল প্রয়োগ। কর্মসূত্রে পূর্ব ও পশ্চিমবঙ্গের বিভিন্ন অঞ্চলের আঞ্চলিক ভাষায় যে দক্ষতা দীনবন্ধু আয়ত্ত করেছিলেন, তারই এক ঝলক দেখা মেলে এই নাটকের জীবন্ত চরিত্রচিত্রণে।
পরবর্তী ইতিহাস
নীলদর্পণ নাটকের ইংরেজি অনুবাদ ইংল্যান্ডের পার্লামেন্টে প্রেরিত হয়। স্বদেশে ও বিদেশে নীলকরদের বিরুদ্ধে আন্দোলন শুরু হয়। ফলে সরকার ইন্ডিগো কমিশন বা নীল কমিশন বসাতে বাধ্য হন। আইন করে নীলকরদের বর্বরতা বন্ধের ব্যবস্থা করা হয়। বঙ্কিমচন্দ্র চট্টোপাধ্যায় পরবর্তীকালে এই নাটকের সঙ্গে হ্যারিয়েট স্টো-এর বিখ্যাত আঙ্কল টমস্‌ কেবিন গ্রন্থের তুলনা করেছিলেন। তা থেকেই বোঝা যায়, সেই সময়কার বাংলা সাহিত্য ও বাঙালির সমাজজীবনে এই নাটক কি গভীর প্রভাব বিস্তার করতে সক্ষম হয়েছিল। সমাজের তৃণমূল স্তরের মানুষজনের জীবনকথা এমনই স্বার্থক ও গভীরভাবে নীলদর্পণ নাটকে প্রতিফলিত হয়েছে যে অনেকেই এই নাটককে বাংলার প্রথম গণ-নাটক হিসাবে স্বীকার করে নিয়েছিলেন। আবার বিদেশি শক্তির বিরুদ্ধে রুখে দাঁড়ানোর কথা বলে এই নাটকই প্রথম জাতির জীবনে জাতীয়তাবোধের সঞ্চার ঘটিয়েছিল। যদিও সামগ্রিকভাবে এই নাটকের কিছু আঙ্গিকগত ত্রুটিও সমালোচকদের দৃষ্টি এড়ায়নি। যেমন এই নাটকে চরিত্রে অন্তর্দ্বন্দ্ব বড় একটা দৃষ্টিগোচর হয় না। বহির্সংঘাতের আধিপত্যে কোনও চরিত্রই বিকাশশীল হয়ে উঠতে পারেনি। নাট্যকাহিনিতেও যথোপযুক্ত জটিলতা না থাকার কারণে নাটকটি দর্শকমহলে তদনুরূপ আগ্রহ ধরে রাখতে পারেনি। সমাজের নিচু তলার বাসিন্দাদের ছবি এই নাটকে অত্যন্ত জীবন্ত হলেও ভদ্রলোক শ্রেণীর চরিত্রগুলির আচরণ ও সংলাপ এখানে বড় কৃত্রিম। এছাড়াও ট্রাজেডি রচনায় যে সংযম ও বিচক্ষণতা প্রত্যাশিত, দীনবন্ধু তার মাত্রা ছাড়িয়ে গিয়ে আতিশায্যের আশ্রয় নিয়ে ফেলেন। ফলে নাটকের অনেক অংশই মেলোড্রামাটিক বা অতিনাটকীয়তার দোষে দুষ্ট হয়ে পড়ে। যার কারণে যথার্থ ট্র্যাজেডি হিসাবে গণ্য হওয়ার যোগ্যতা হারায় নীলদর্পণ। নীলদর্পণ হল চাষীদের ওপর অনাচার আর অত্যাচারের করুন কাহিনী কিন্তু নীলবিদ্রোহীদের সার্বিক সংগ্রাম, প্রতিরোধের কথা এই নাটকে অনুপস্থিত। এক বা দুইটি চরিত্র প্রতিবাদী হিসেবে অঙ্কিত হলেও তদানীন্তন ঘটে যাওয়া বাংলার ব্যাপক নীল বিদ্রোহের কথা এই নাটকে প্রতিফলিত হয়নি। এতদসত্বেও নীলদর্পণ একটি সার্থক নাটক ও নীলকরদের অত্যাচারের দলিল হিসেবে বাংলার জনমানসে পরিচিত।
সুপার লিগ গ্রিস
সুপার লিগ গ্রিস (এছাড়াও সুপার লিগ ১ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত গ্রিসের একটি পেশাদার লিগ। এই লিগটি গ্রিক ফুটবল লিগ পদ্ধতির শীর্ষস্তরের ফুটবল প্রতিযোগিতা। হেলেনিক ফুটবল ফেডারেশন দ্বারা পরিচালিত সুপার লিগ গ্রিসে সর্বমোট ১৪টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে পয়েন্ট তালিকার নিচের দলটি সুপার লিগ গ্রিস ২-এ অবনমিত হয়।
সুপার লিগ গ্রিসের প্রতিটি মৌসুমে নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নশিপ পর্বে প্রবেশ করে এবং নিচের দিকের ৮টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, নিচের ক্লাবটি স্বয়ংক্রিয়ভাবে গ্রিক ফুটবল লিগ পদ্ধতির দ্বিতীয় স্তরে অবনমিত হয়। একই সাথে, সুপার লিগ গ্রিস ২-এর বিজয়ী দল সুপার লিগ গ্রিসে উন্নীত হয়। অন্যদিকে, অবনমন পর্ব শেষে পয়েন্ট তালিকার ১৩তম দল এবং সুপার লিগ গ্রিস ২-এ দ্বিতীয় স্থান অর্জনকারী দল অবনমন প্লে-অফে অংশগ্রহণ করে, যেখানে বিজয়ী দল সুপার লিগ গ্রিসে খেলার যোগ্যতা অর্জন করে।
মার্গারেট থ্যাচার
মার্গারেট থ্যাচার ছিলেন বৃটেনের প্রথম মহিলা প্রধানমন্ত্রী।
প্রাথমিক জীবন এবং শিক্ষা
মার্গারেট হিল্ডা রবার্টস জন্ম ১৩ অক্টোবর ১৯২৫, গ্রিনহাম, লিঙ্কনশায়ারে।. তার পিতামাতা ছিলেন অ্যালফ্রেড রবার্টস (১৮৯২-১৯৭০), নর্থাম্পটনশায়ার থেকে এবং বিট্রিস এথেল (এন স্টিফেনসন, ১৮৮৮-১৯৬০) লিঙ্কনশায়ার থেকে। তিনি তার শৈশব গ্রান্টহ্যামে কাটিয়েছিলেন, যেখানে তার পিতা দুটি মুদি দোকানের মালিক ছিলেন। ১৯৩৪ সালে, দ্বিতীয় বিশ্বযুদ্ধের পূর্বে, রবার্টস পরিবার সংক্ষিপ্তভাবে একটি কিশোর ইহুদি মেয়েকে আশ্রয় দেয় যা নাৎসি জার্মানি থেকে পালিয়েছিল। তার পেন-ফ্রেন্ডিং বড় বোন মুরিয়েলের সাথে মার্গারেট, কিশোর যাত্রার জন্য অর্থ প্রদানের জন্য পকেট অর্থ সংরক্ষণ করেছিলেন। আলফ্রেড রবার্টস ছিলেন একজন অ্যালার্মম্যান এবং মেথডিস্ট স্থানীয় প্রচারক, এবং কঠোর ওয়েসলিয়ান মেথডিস্ট হিসাবে তার মেয়েকে ফিঙ্কিন স্ট্রিট মেথডিস্ট চার্চের ভেতর নিয়ে এসেছিলেন। তিনি একটি লিবারেল পরিবারের কাছ থেকে এসেছিলেন (কিন্তু স্থানীয় সরকারে তখন প্রথাগত ছিল) স্বাধীন হিসেবে দাঁড়িয়েছিলেন। ১৯৪৫-৪৬ সাল থেকে তিনি গ্রান্টহ্যামের মেয়র হিসেবে দায়িত্ব পালন করেন এবং ১৯৫০ সালে লেবার পার্টির গ্রান্টহ্যাম কাউন্সিলের প্রথম সংখ্যাগরিষ্ঠতা অর্জনের পর ১৯৫২ সালে অ্যালার্মম্যান হিসাবে পদ লাভ করেন।
মার্গারেট রবার্টস হান্টিংটর রোড প্রাথমিক বিদ্যালয়ে যোগ দেন এবং কেস্তিভেন এবং গ্র্যান্থাম গার্লস স্কুল, একটি ব্যাকরণ স্কুল থেকে বৃত্তি লাভ করেন। তার স্কুল রিপোর্ট হার্ড কাজ এবং ক্রমাগত উন্নতি দেখিয়েছেন; তার extracurricular কার্যক্রম পিয়ানো, ক্ষেত্র হকি, কবিতা recitals, সাঁতার কাটা এবং হাঁটা অন্তর্ভুক্ত।  তিনি ১৯৪২-৪৩ থেকে প্রধান মেয়ে ছিলেন।  উচ্চতর ছয় বছরে তিনি অক্সফোর্ডের সোমবার কলেজে রসায়নবিষয়ক গবেষণার জন্য বৃত্তি প্রদানের জন্য আবেদন করেছিলেন, তবে সেই সময় তিনি একটি মহিলা কলেজে ছিলেন, কিন্তু প্রথমবারের মতো তাকে প্রত্যাখ্যান করা হয় এবং অন্য প্রার্থীর প্রত্যাহারের পরেই তাকে জায়গা দেওয়া হয়।
অক্সফোর্ড: ১৯৪৩-১৯৪৭
রবার্টস অক্সফোর্ডে ১৯৪৩ সালে স্নাতক এবং ১৯৪৭ সালে স্নাতক হন দ্বিতীয়-শ্রেণীর অনার্স সহ, চার বছরের রসায়ন স্নাতকের স্নাতকের ডিগ্রী, ডোরথি হডকিনের তত্ত্বাবধানে এক্স-রে স্ফটিকোগ্রাফিতে বিশেষজ্ঞ।  তার গবেষণায় এন্টিবায়োটিক গ্র্যামিসিডিনের গঠন ছিল। থ্যাচার নিজে রসায়ন অধ্যয়ন করার জন্য নিজেকে সম্পূর্ণরূপে উৎসর্গ করেননি কারণ তিনি অল্প সময়ের জন্য রসায়নবিদ ছিলেন।  বিষয় নিয়ে কাজ করার সময়ও, তিনি আইন ও রাজনীতির দিকে ইতিমধ্যেই ভাবছেন।  তিনি প্রথম নারী হবার চেয়ে বিজ্ঞান ডিগ্রি নিয়ে প্রথম প্রধানমন্ত্রী হওয়ায় উদ্বেগ প্রকাশ করেছিলেন, এবং প্রধানমন্ত্রী হিসেবে একজন নারী কলেজ হিসেবে সোমবারি সংরক্ষণের চেষ্টা করেছিলেন।
অক্সফোর্ডে তার সময়কালে, তিনি তার বিচ্ছিন্ন এবং গুরুতর মনোভাবের জন্য সুপরিচিত ছিলেন। তার প্রথম প্রেমিক, টনি ব্রায় (১৯২৬-২০১৪), তিনি স্মরণ করেছিলেন যে তিনি "খুব চিন্তাশীল এবং খুব ভাল কথোপকথনবাদী ছিলেন। সম্ভবত এটি আমাকে আগ্রহী করে। তিনি সাধারণ বিষয়গুলিতে ভাল ছিলেন।" একটি মেয়ে হিসাবে রাজনীতির জন্য তার উত্সাহ তাকে "অস্বাভাবিক" বলে মনে করে।
স্নাতকোত্তর কর্মজীবন: ১৯৪৭-১৯৫১
স্নাতকোত্তর পর, রবার্টস ম্যানিংট্রি কাছাকাছি বিএক্স প্লাস্টিকের গবেষণা রসায়নবিদ হিসেবে কাজ করার জন্য এসেক্সে কলচেস্টার চলে যান। ১৯৪৮ সালে তিনি ইম্পেরিয়াল কেমিক্যাল ইন্ডাস্ট্রিজ (আইসিআই) -তে চাকরির জন্য আবেদন করেছিলেন, কিন্তু কর্মচারী বিভাগ তাকে "মাথা ঘোরা, হঠাৎ এবং বিপজ্জনকভাবে স্ব-মতামত" হিসাবে মূল্যায়ন করার পরে প্রত্যাখ্যান করা হয়েছিল। আগর (২০১১) যুক্তি দেন যে আধুনিক বৈজ্ঞানিক গবেষণা সম্পর্কে তার বোঝাপড়া প্রধানমন্ত্রীর মতামতকে প্রভাবিত করবে।
রবার্টস স্থানীয় কনজারভেটিভ অ্যাসোসিয়েশনের সাথে যোগ দেন এবং ১৯৪৮ সালে ইউনিভার্সিটি গ্রাজুয়েট কনজারভেটিভ অ্যাসোসিয়েশনের প্রতিনিধি হিসেবে ওয়েলসের লল্যান্ডডনোতে পার্টির সম্মেলনে উপস্থিত ছিলেন। এদিকে, তিনি ভার্মিন ক্লাবের উচ্চপদস্থ অধিভুক্ত হন, তৃণমূল কনজারভেটিভদের একটি গ্রুপ আনুনিয়িন বেভান কর্তৃক অপমানজনক মন্তব্যের প্রতিক্রিয়ায় গঠিত। তার অক্সফোর্ড বন্ধুদের মধ্যে একজন ছিলেন কেন্টের ডার্টফোর্ড কনজারভেটিভ অ্যাসোসিয়েশনের চেয়ারম্যান, যিনি প্রার্থীদের সন্ধান করছেন। অ্যাসোসিয়েশনের কর্মকর্তারা তার দ্বারা এতটাই প্রভাবিত হন যে তারা তাকে আবেদন করার জন্য অনুরোধ করেছিল, যদিও তিনি দলের অনুমোদিত তালিকাতে ছিলেন না; জানুয়ারী ১৯৫০ (২৪ বছর বয়সে) নির্বাচিত হন এবং পূর্ববর্তী পোস্টে অনুমোদিত তালিকায় যোগ দেন।
কর্মজীবন
থ্যাচার ১৯৫৯ সালে উত্তর লন্ডন থেকে কনজারভেটিভ দলের এমপি হন । তিনি হাউজ অফ কমন্সে ১৯৯২ সাল পর্যন্ত দায়িত্ব পালন করেন। ব্রিটেনের ইতিহাসে একমাত্র নারী প্রধানমন্ত্রী মার্গারেট থ্যাচার কনজারভেটিভ পার্টি থেকে প্রধানমন্ত্রী হিসেবে দায়িত্ব পালন করেন। ব্রিটেনের প্রথম মহিলা প্রধানমন্ত্রী হয়েও যে ভাবে শক্ত হাতে, বিভিন্ন বাধা অগ্রাহ্য করে তিনি ব্রিটেনের অর্থনীতিতে বৈপব্লিক সংস্কার এনেছিলেন, তার জন্য তিনি আয়রন লেডি হিসিবে পরিচিতি পেয়েছিলেন।
মৃত্যু
মস্তিষ্কে রক্তক্ষরণজনিত কারণে ৮ এপ্রিল ২০১৩ সকালে ৮৭ বছর বয়সে পরলোকগমণ করেন তিনি।
লিঙ্গ ভাঙ্গা
লিঙ্গ ভাঙ্গা হল লিঙ্গের কর্পোরা ক্যাভারনোসাকে আবৃত করা তন্তুযুক্ত আবরণ টিউনিকা অ্যালবুগিনিয়ার একটি বা উভয়েরই ফেটে যাওয়া। এটি একটি খাড়া লিঙ্গে দ্রুত ভোঁতা বল দ্বারা সৃষ্ট হয়, সাধারণত যোনিপথে সহবাসের সময়, বা আক্রমণাত্মক হস্তমৈথুনের কারনে হতে পারে। কখনও কখনও মূত্রনালীর আংশিক বা সম্পূর্ণ ফেটে যাওয়া বা পৃষ্ঠীয় স্নায়ু, শিরা এবং ধমনীতে আঘাত এর সাথে জড়িত থাকতে পারে।
লক্ষণ ও উপসর্গ
একটি পপিং বা ক্র্যাকিং শব্দ, উল্লেখযোগ্য ব্যথা, ফোলা, অবিলম্বে উত্থান হ্রাস যা শিথিলতার দিকে পরিচালিত করে এবং বিভিন্ন আকারের ত্বকের হেমাটোমা হয় যা সাধারণত যৌন ঘটনার সাথে জড়িত।
এক হাসিনা থি এক দিওয়ানা থা
এক হাসিনা থি এক দিওয়ানা থা (বাংলা: এক ছিল সুন্দরী, এক ছিল পাগল প্রেমিক) হল ২০১৭ সালে মুক্তিপ্রাপ্ত একটি ভারতীয় হিন্দি রোম্যান্টিক মিউজিক্যাল ড্রামা চলচ্চিত্র। এই ছবির কাহিনিকার, প্রযোজক ও পরিচালক ছিলেন সুনীল দর্শন। ছবিটিতে মুখ্য ভূমিকায় অভিনয় করেন শিব দর্শন, নাতাশা ফার্নান্ডেজ ও উপেন পটেল। এই ছবিতে সংগীত পরিচালনা করেন নাদিম সাইফি।
কাহিনি-সারাংশ
সাদাসিধা তরুণী নাতাশা (নাতাশা ফার্নান্ডেজ) পরপর এমন কয়েকটি ঘটনায় জড়িয়ে পড়ে, যার ফলে সে নিজেই উভয়-সঙ্কটে পড়ে যায়। মাউন্ট ইউনিক এস্টেটে তার পৈত্রিক ভিটেতে সে যায় তার প্রেমিক সানিকে (উপেন পটেল) বিয়ে করার উদ্দেশ্য নিয়ে। কিন্তু অসহায়ভাবে সেখানকার সুপুরুষ খামার-তত্ত্বাবধায়ক দেবধরের (শিব দর্শন) প্রেমে পড়ে যায়। অনুগ্রহ লাভের জন্য দেবধরের পুরুষালি, আগ্রাসী, অনড় অথচ কাব্যিক প্রচেষ্টা দেখে নাতাশার মনে হয়, তার স্বপ্নের শেষ গন্তব্য হল এই দেবধরই। কিন্তু নাতাশা বুঝতে পারে না যে কে এই দেবধর – সে কি তার স্বপ্ন বিচূর্ণ করার জন্য নিযুক্ত কোনও প্রতারক, নাকি শুধুই তার কল্পনা। নিজের প্রেমিক এবং যে পুরুষটির প্রতি তার আকর্ষণ, তাদের দুইয়ের মধ্যে দোলাচলে পড়ে যায় নাতাশা। তার মনে হয়, ভালোবাসাই হল সবচেয়ে মারাত্মক প্রতারণা।
প্রযোজনা
কর্নওয়াল, ডার্টমাউথ, কারডিফ ও ম্যাঞ্চেস্টার সহ যুক্তরাষ্ট্রের একাধিক স্থানে এই ছবির শ্যুটিং হয়েছিল।
সাউন্ডট্র্যাক
ছবির গান রচনা করেন এবং তাতে সুর দেন নাদিম-শ্রাবণ জুটির নাদিম। ২০১৭ সালের ১৩ জুলাই শ্রীকৃষ্ণ ইন্টারন্যাশানালের লেবেলে প্রকাশিত এই ছবির সাউন্ডট্র্যাক অ্যালবামে ছয়টি গান ছিল। পূর্ণাঙ্গ অ্যালবামটি রেকর্ড করেন পলক মুছল ও ইয়াসির দেসাই। গানগুলি ৪০০ মিলিয়নেরও বেশি ভিউ পেয়েছিল।
উত্তরডাঙা
উত্তরডাঙা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল।
স্গো-রুম-পা-কুন-দ্গা'-লেগ্স-পা
স্গো-রুম-পা-কুন-দ্গা'-লেগ্স-পা (১৪৭৭-১৫৪৪) তিব্বতের জো-নাং বৌদ্ধবিহারের একবিংশ প্রধান ছিলেন।
প্রথম জীবন
স্গো-রুম-পা-কুন-দ্গা'-লেগ্স-পা ১৪৭৭ খ্রিষ্টাব্দে তিব্বতের দ্পা'-লুং বৌদ্ধবিহারে জন্মগ্রহণ করেন। তিনি ছয় বছর বয়সে সাংস-র্গ্যাস-র্গ্যাল-ম্ত্শান  নামক ভিক্ষুর নিকট হেবজ্র তন্ত্র সম্বন্ধে শিক্ষালাভ করেন। ১৪৮৬ খ্রিষ্টাব্দে তিনি সা-স্ক্যা বৌদ্ধবিহারে ব্লো-গ্রোস-র্গ্যাল-ম্ত্শান  নামক পন্ডিতের নিকট দীক্ষালাভ ও ১৪৯৪ খ্রিষ্টাব্দে মার্গফল সম্বন্ধে শিক্ষালাভ করেন। ১৪৯৫ খ্রিষ্টাব্দে তিনি কুন-স্পাংস-র্দো-রিং-পা  নামক পন্ডিতের নিকট মার্গফল, নিগুমার ছয় যোগ ও মহামুদ্রা সম্বন্ধে এবং দ্কোন-ম্ছোগ-ত্শুল-খ্রিম্স  নামক ঝ্বা-লু  বৌদ্ধবিহারের প্রধান ও ব্যা-'গ্যুর-ব্সোদ-নাম্স-সেং-গে   নামক সাধকের নিকট মার্গফল সম্বন্ধে শিক্ষালাভ করেন। নাম-ম্খা'-ছোস-স্ক্যোং নামক জো-নাং বৌদ্ধবহারের অষ্টাদশ প্রধান, দ্পাল-ল্দান-রিন-ছেন  নামক জো-নাং বৌদ্ধবহারের ঊনবিংশ প্রধান এবং 'বুম-দ্বোন-র্দো-র্জে-র্গ্যাল-পো  নামক পন্ডিতের নিকট তিনি কালচক্র ও বিমলপ্রভা টীকাভাষ্য সম্বন্ধে অধ্যয়ন করেন।